hotchpotch/miracl-hf-unified huggingface dataset:
โยเซฟ อันทอน ฟอยช์ทมาเยอร์
โจเซฟ อันทวน ฟ็อยค์เมเยอร์ (ภาษาเยอรมนี: Joseph Anton Feuchtmayer) ทำพิธีศีลจุ่มเมื่อวันที่ 6 มีนาคม ค.ศ. 1696 ที่เมืองลินซ์ (Linz) ประเทศออสเตรีย เสียชีวิตเมื่อวันที่ 2 มกราคม ค.ศ. 1770 ที่ มิมเม็นเฮาส์เซ็น (Mimmenhausen) ใกล้เมืองซาเล็ม (Salem) ประเทศเยอรมนี โจเซฟ อันทวนเป็นประติมากร และช่างปูนปั้น(stuccoist) แบบโรโคโคเวสโซบรุน () ที่มีชื่อเสียงของประเทศเยอรมนี และ เป็นสมาชิกของตระกูลฟ็อยค์เมเยอร์ที่มีชื่อเสืยงทางศิลปะแบบโรโคโค งานส่วนใหญ่ของโจเซฟ อันทวนอยู่ทางใต้ของประเทศเยอรมนีและประเทศสวิตเซอร์แลนด์
โจเซฟ อันทวนเริ่มศึกษาการประติมากรรมที่เมืองออกสเบิร์ก (Augsburg) เมื่อปี ค.ศ. 1715 และเริ่มทำงานที่ไวน์การ์เด็น (Weingarten) เมื่อปี ค.ศ. 1718 หลังจากที่ฟรานซ์ โจเซฟ ฟ็อยค์เมเยอร์ผู้เป็นพ่อเสียชีวิต โจเซฟ อันทวนก็กลับมารับกิจการที่เวิร์คช็อพ () ของพ่อที่มิมเม็นเฮาส์เซ็นต่อ ขณะเดียวกันก็มีตำแหน่งเป็น"ช่างประจำวัด" ของมหาวิหารซาเล็ม โดยรับงานชิ้นแรกคือสร้างตู้ออร์แกน
งานของโจเซฟ อันทวนได้รับอิทธิพลจาก ดิเอโก ฟรานเชสโก คาร์โลเน (Diego Francesco Carlone) ช่างปูนปั้นชาวอิตาลีที่ทำงานด้วยกันที่ไวน์การ์เท็น สิ่งที่โจเซฟ อันทวนเรียนจากดิเอโก ฟรานเชสโกคือวิธีปั้นรูปปูนปั้นให้เป็นเงา ซึ่งกลายมาเป็นลักษณะที่ทำให้ผลงานของเขามีชื่อเสียง
พร้อมๆกับที่ศิลปินสำคัญสมัยเดียวกันเช่น โยฮันน์ โจเซฟ คริสเตียน (Johann Joseph Christian) และ ฟรานซ์ โจเซฟ สปีเกิล (Franz Joseph Spiegler) โจเซฟ อันทวนส่วนใหญ่ก็จะทำงานกับสำนักสงฆ์หรืออารามแบบบาโรกแถว"ถนนบาโรก"ในรัฐบาเดิน-เวือร์ทเทมแบร์ก งานที่มีเด่นที่สุดก็คืองานปูนปั้น "แท่นบูชาเซ็นต์เบอร์นฮาร์ด" ("Bernhardsaltar") ที่อือเบอร์ลิงเก็น (Überlingen) ที่เรียกกันว่า "ปากอาบน้ำผึ้ง" ("Honigschlecker" หรือ ภาษาอังกฤษ: "honey eater") ซึ่งเป็นคำที่กล่าวถึงนักบุญเบอร์นาร์ดผู้มีพรสวรรค์ในการเทศนา
ปัจจุบันนี้เวิร์คช็อพและบ้านของโจเซฟ อันทวนเป็นพิพิธภัณฑ์ที่อุทิศให้กับชีวิตและงานของเขา
คืนบาป พรหมพิราม
คืนบาป พรหมพิราม เป็นภาพยนตร์อาชญากรรม ที่สร้างจากนวนิยายเชิงอาชญวิทยา ของนที สีทันดร (สันติ เศวตวิมล) ซึ่งมีเค้าโครงจากเรื่องจริงที่เกิดขึ้นในปี พ.ศ. 2520 ที่อำเภอพรหมพิราม จังหวัดพิษณุโลก เมื่อมีผู้พบศพหญิงสาวไม่ทราบชื่อ อยู่ใกล้ทางรถไฟ ดูเหมือนจะเสียชีวิตเพราะอุบัติเหตุรถไฟชน แต่เมื่อเจ้าหน้าที่ทำการสอบสวนแล้วพบว่าคดีนี้แท้ที่จริงเป็นคดีรุมโทรม และฆาตกรรมอำพราง โดยชาวบ้านจำนวนหลายคนเป็นผู้ลงมือ
ภาพยนตร์เขียนบทและกำกับโดยมานพ อุดมเดช อำนวยการสร้างโดยหม่อมเจ้าชาตรีเฉลิม ยุคล ภาพยนตร์ถ่ายทำที่จังหวัดอุทัยธานี เพื่อหลีกเลี่ยงความขัดแย้งที่อาจเกิดขึ้นหากถ่ายทำในสถานที่จริง เดิมภาพยนตร์จะใช้ชื่อว่า คนบาป พรหมพิราม แต่ถูกประท้วงอย่างหนักจากชาวอำเภอพรหมพิราม จังหวัดพิษณุโลก ที่ถูกพาดพิงและไม่ยอมให้ภาพยนตร์เข้าฉาย ต่อมาจึงได้เปลี่ยนชื่อเป็น คืนบาป พรหมพิราม
ภาพยนตร์ได้รับรางวัลภาพยนตร์ยอดเยี่ยม นักแสดงนำหญิงยอดเยี่ยม บทภาพยนตร์ยอดเยี่ยม ลำดับภาพยอดเยี่ยม และดนตรีประกอบยอดเยี่ยม จากรางวัลภาพยนตร์แห่งชาติ สุพรรณหงส์ ประจำปี พ.ศ. 2546 และรางวัลการลำดับภาพยอดเยี่ยม รางวัลชมรมวิจารณ์บันเทิง
ผู้หมวดหนุ่มหน้าใหม่ (กมล ศิริธรานนท์) ถูกบรรจุเป็นตำรวจครั้งแรกที่ อ.พรหมพิราม จ.พิษณุโลก เมื่อเดินทางมาถึง เขาก็ได้พบกับคดีแรกในชีวิต คือ การฆาตกรรมหญิงสาวเสียสติคนหนึ่งที่ไม่มีใครรู้ที่มาที่ไป (พิมพ์พรรณ ชลายนคุปต์) ที่ข้างทางรถไฟ สถานีรถไฟพรหมพิราม ซึ่งมีผู้พบเห็นอ้างว่า เธอบอกว่าจะไปหาสามีที่ต่างอำเภอ โดยมี สารวัตรใหญ่ (สมภพ เบญจาธิกุล) นายตำรวจตงฉิน ผู้ทำงานตรงไปตรงมา ต้องรับแรงกดดันทั้งหมดจากคดีนี้
ภาษาอูบึก
ภาษาอูบึก (Ubykh language หรือ Ubyx) เป็นภาษากลุ่มคอเคซัสตะวันตกเฉียงเหนือใช้พูดโดยชาวอูบึกจนถึง พ.ศ. 2533
ภาษาอูบึกเป็นภาษารูปคำติดต่อ เช่น /ʃəkʲʼaajəfanamət/ "เราไม่อาจจะกลับไปได้" , /awqʼaqʼajtʼba/ "ถ้าคุณเคยพูด" การแบ่งแยกระหว่างคำนามกับคำกริยาไม่ชัดเจน คำนามบางคำใช้เป็นรากศัพท์ของคำกริยา เช่น /məzə/ "เด็ก", /səməzəjtʼ/ "ฉันเป็นเด็กคนหนึ่ง" และคำกริยาที่เป็นคำนามได้ โดยเติมคำอุปสรรคสำหรับคำนาม เช่น /qʼa/ "พูด", /səqʼa/ "คำพูดของฉัน"
ระบบคำนามของภาษาอูบึกไม่ซับซ้อน มีสามการก โดยการกกรรมตรง-เกี่ยวพันมีโครงสร้างเหมือนกันแต่มีหน้าที่ต่างกัน ทำให้มีทั้งหมด 4 การก 
การแสดงความเป็นเครื่องมือบางครั้งจัดเป็นอีกการกหนึ่ง คำปรบทจัดเป็นกรรมรอง คำนามไม่มีการแบ่งเพศ คำนำหน้านามคือ /a/- จำนวนแสดงเฉพาะนามในการกเกี่ยวพัน นามในการกสมบูรณ์แสดงรากศัพท์หรือปัจจัยของคำกริยา คำคุณศัพท์โดยทั่วไปใช้ปัจจัยคล้ายกับคำนาม
มีการแบ่งกาลเป็นอดีต ปัจจุบันและอนาคต และมีจุดมุ่งหมายไม่สมบูรณ์ กริยาสถานะและกริยาต่อเนื่องมีความแตกต่างกันแบบเดียวที่พบในภาษาอาหรับ คำกริยามีรูปประธานหลายรูป คำสันธาน และ แต่ แสดงโดยปัจจัยของคำกริยา คำกริยาวิเศษณ์และกริยาช่วยแสดงโดยปัจจัยของคำกริยาเช่นเดียวกัน
แสดงโดยอุปสรรคหรือปัจจัยของคำกริยา เช่น
แนวหน้าปกป้องอิสลาม
แนวหน้าปกป้องอิสลาม () เป็นกลุ่มการเมืองนิยมอิสลามในอินโดนีเซีย มีแนวความคิดแบบสุดโต่งโดยต้องการนำกฎหมายอิสลามมาใช้ในอินโดนีเซียอย่างเต็มรูปแบบ ก่อตั้งโดย มูฮัมหมัด ริเซียก ไซฮับ ซึ่งจบการศึกษาทางด้านศาสนาจากซาอุดิอาระเบีย เมื่อเดือนสิงหาคม พ.ศ. 2541 กลุ่มนี้เน้นที่ปฏิบัติการทางการทหาร โจมตีบาร์ อาบอบนวด และบ่อนการพนัน ซึ่งถือเป็นสิ่งเลวร้ายในศาสนาอิสลาม และเชื่อว่าเป็นแกนนำในการขับไล่ชาวสหรัฐออกจากอินโดนีเซียเมื่อ พ.ศ. 2544
ย้อด
ย้อด ( อาจสะกดเป็น หรือ ) เป็นอักษรตัวที่สิบของอักษรตระกูลเซมิติกส่วนใหญ่ เช่น อักษรฟินิเชีย อักษรอราเมอิก อักษรฮีบรู י‎, อักษรซีเรียค และอักษรอาหรับ (ยาอ์) แทนด้วยสัทอักษร อักษรฟินิเชียตัวนี้พัฒนาไปเป็นอักษรกรีก (Ι) , อักษรละติน I, อักษรซีริลลิกสำหรับภาษายูเครนและภาษาเบลารุส І, (Ⲓ) และอักษรกอทิก eis (̹) เชื่อว่ามาจากอักษรภาพรูปมือ (จากภาษาอาหรับและภาษาฮีบรูสมัยใหม่, yad) หรืออาจจะมาจากอักษรไฮโรกลิฟรูปแขน
เอจิ โคจิม่า
เอจิ โคจิม่า () นักมวยสากลชาวญี่ปุ่น เกิดเมื่อ 16 ธันวาคม พ.ศ. 2519 ที่เมืองฮิโรชิมา ประเทศญี่ปุ่น สถิติการชก 15 ครั้ง ชนะ 12 (น็อค 3) แพ้ 3
ชิง โอะงะตะ
ชิน โอกาตะ () นักมวยสากลชาวญี่ปุ่น เกิดเมื่อ 15 สิงหาคม พ.ศ. 2523 ที่เมืองกิฟู ประเทศญี่ปุ่น สถิติการชก 23 ครั้ง ชนะ 19 (น็อค 8) เสมอ 2 แพ้ 2
เฮท
เฮท () เป็นอักษรตัวที่ 8 ของอักษรคานาอันไนต์ ซึ่งพัฒนาต่อมาเป็นอักษรฟินิเชีย อักษรฮีบรู อักษรอาหรับ (: หาอ์ /ħ/) อักษรซีเรียค ใช้แทนเสียงไม่ก้อง และเป็นเสียงในลำคอซึ่งอาจเป็นทั้งเสียงที่เกิดจากคอหอย ( หรือเพดานอ่อน () ส่วนภาษาอาหรับแยกความแตกต่างโดยใช้ แทนเสียง และใช้ แทนเสียง อักษรฮีบรูเริ่มแรกใช้ ח แทน และ כ แทน ต่อมาทั้ง 2 ตัวใช้แทนเสียงไม่ก้องเกิดจากลิ้นไก่ และเป็นเสียงในลำคอ () อักษรคานาอันไนต์ตัวนี้พัฒนาไปเป็นอักษรกรีก “Η”, อักษรละติน "H” และอักษรซีริลลิก “И” โดย H ในอักษรละตินยังใช้แทนเสียงพยัญชนะ ส่วน Η ในอักษรกรีกและ И ใช้แทนเสียงสระ
ในคำทับศัพท์จะแทนด้วย ฮ
ฮิโรชิ นากาโน่
ฮิโรชิ นากาโน่ () นักมวยสากลชาวญี่ปุ่น เกิดเมื่อ 18 ตุลาคม พ.ศ. 2517 ที่ เมืองไอชิ ประเทศญี่ปุ่น สถิติการชก 24 ครั้ง ชนะ 21 (น็อค 12) แพ้ 3
นูน
นูน () เป็นอักษรตัวที่ 14 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรูנ‎ และอักษรอาหรับ  ﻥ‎ และเป็นอักษรตัวที่สามของอักษรทานะ (ނ)- มีชื่อว่านูนุ แทนด้วยสัทอักษร: [n] อักษรฟินิเชียตัวนี้ไปเป็นอักษรกรีก (Ν), อักษรอีทรัสคัน ̍, อักษรละติน N, และอักษรซีริลลิก Н
คาดว่านุนมาจากอักษรภาพรูปงู (คำว่างูในภาษาฮีบรู, nachash เริ่มด้วยนุน และคำว่างูในภาษาอราเมอิกคือ nun) หรือปลาไหล แต่บางกลุ่มเชื่อว่ามาจากไฮโรกลิฟฟิกของอียิปต์รูปปลาในน้ำ (ในภาษาอาหรับ, nūn หมายถึงปลาหรือวาฬ). อักษรฟินิเชียตัวนี้ชื่อ nūn "ปลา" แต่รูปร่างของอักษรเหมือนจะมาจากอักษรคานาอันไนต์ naḥš "งู", ที่มาจากไฮโรกลิฟิกรูปงู Naḥš ในวรรณกรรมภาษาอาหรับสมัยใหม่หมายถึง "โชคร้าย" อักษรตัวนี้ในอักษรเอธิโอปิกและภาษากลุ่มเซมิติกในเอธิโอเปียใช้ nehas, หมายถึงทองเหลือง และ อักษรรูน ที่ใช้ชื่อว่า Naudiz มีความหมายว่า ความทุกข์ แต่ความหมายในการทำนายว่า ความสงสัย ไม่มั่นใจในความปลอดภัย
พระเจ้าตริสองเดซัน
พระเจ้าตริสองเดซัน (ภาษาทิเบต: ཁྲི་སྲོང་ལྡེ་བཙན, "khri srong lde btsan"; , "ชื่อซงเต๋อซั่น") เป็นพระโอรสของพระเจ้ามีอาธอมซึ่งเป็นพระราชโอรสของพระเจ้าซรอนซันกัมโป พระมารดาคือเจ้าหญิงจินเจินจากจีน ครองราชย์เมื่อ พ.ศ. 1295 - 1340 ตรงกับสมัยจักรพรรดิหมิงฮวางแห่งราชวงศ์ถัง
ในสมัยเดียวกันนี้ ประเทศจีนกำลังอ่อนแอเนื่องจากกบฏภายในประเทศ ส่วนทิเบตในสมัยพระเจ้าตริสองเดซันได้ขยายอิทธิพลไปในเอเชียกลาง และสร้างความสัมพันธ์กับชาติอาหรับ กองทัพทิเบตเข้ายึดครองฉางอัน เมืองหลวงของราชวงศ์ถังได้นานถึง 15 วัน เมื่อ พ.ศ. 1306 และเกิดข้อขัดแย้งกันนาน 40 ปี กว่าทิเบตจะยอมถอนทหารออกไป ทางทิศใต้ ทิเบตแผ่อำนาจลงมาถึงแคว้นเบงกอลและพิหารในอินเดีย
พระเจ้าตริสองเดซันทรงนิมนต์พระศานตรักษิตจากอินเดียให้เข้ามาเผยแผ่พุทธศาสนา แต่พระศานตรักษิตเห็นว่าชาวทิเบตเดิมนับถือศาสนาบอนที่นิยมการทรงเจ้าเข้าผี พระศานตรักษิตจึงเสนอให้เชิญพระปัทมสัมภวะซึ่งมีความชำนาญทางตันตระเข้ามา พระปัทมสัมภวะสามารถปราบภูตผีปีศาจและทำให้ปีศาจเหล่านั้นหันมาคุ้มครองพระพุทธศาสนาได้สำเร็จ
นอกจากนี้ พระเจ้าตริสองเดซัน ได้นิมนต์พระสงฆ์นิกายสรวาสติวาทมา 12 องค์ และเลือกชาวทิเบตให้เข้าอุปสมบทเป็นพระภิกษุรวม 5 รูป ซึ่งถือเป็นการวางรากฐานการบวชของทิเบต ต่อมามีชาวทิเบตบวชพระเพิ่มอีกถึง 300 รูป พระเจ้าติสองเดซันทรงอุปภัมภ์พระบวชใหม่เหล่านี้ ทำให้ศาสนาพุทธในทิเบตมั่นคงสืบมา
คีย์สทูอิเมจิเนชัน
คีย์สทูอิเมจิเนชัน () เป็นอัลบั้มลำดับที่ 2 ของยานนี ในดนตรีแนวนิวเอจ ในปี พ.ศ. 2529 ภายใต้การควบคุมดูแลของ ไปรเวตมิวสิก
"คีย์สทูอิเมจิเนชัน" ผลงานอัลบั้มเพลงชุดที่ 2 เป็นการนำเสนอผลงานเพลงสไตล์ยานนี ที่ผสมผสานระหว่างแนวดนตรีและเครื่องดนตรีหลากหลายประเภท เช่นวงเครื่องสายซิมโฟนี ซึ่งเป็นวงดนตรีหลักของยานนี ทำให้ "Key To Imgination" เป็นอัลบั้มที่ได้รับเสียงตอบรับจากแฟนเพลงดนตรีแนวนิวเอจเป็นอย่างยิ่ง
จิรายุ ละอองมณี
จิรายุ ละอองมณี เกิดวันที่ 29 ตุลาคม พ.ศ. 2538 เป็นนักแสดงและนักร้องชาวไทย
จิรายุ ละอองมณี เกิดที่จังหวัดระยอง เมื่ออายุได้ 3 เดือน จึงเข้ามาอาศัยที่กรุงเทพมหานคร และศึกษาที่โรงเรียนอมาตยกุล เขาเริ่มเข้าวงการบันเทิงเมื่ออายุ 5 ขวบ จิรายุ สำเร็จการศึกษา จากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสือดิจิทัล (เอกแสดงและกำกับการแสดงภาพยนตร์)
จิรายุมีผลงานภาพยนตร์เรื่องแรกคือภาพยนตร์เรื่อง "ตำนานสมเด็จพระนเรศวรมหาราช ภาค 1 องค์ประกันหงสา" รับบทเป็น "บุญทิ้ง", ตามมาด้วย "รักแห่งสยาม" เป็น "โต้ง" และ "ห้าแพร่ง" เป็น "เป้" และ "เป็ด" จากภาพยนตร์เรื่อง Suck Seed ห่วยขั้นเทพ ตลอดจนละครโทรทัศน์เรื่อง ผีขี้เหงา,แม่เลี้ยงคนใหม่,เทพสามฤดู, แก้วตาพี่, พริกไทยกับใบข้าว จิรายุยังเคยออกผลงานเพลงกับเพื่อน รวมกันเป็นวงชื่อ "ไอดี คิดส์" และจิรายุมีผลงานเพลงเป็นของตัวเอง เพลง "วินาทีเดียวเท่านั้น" หลังจากที่เพลง "ทุ้มอยู่ในใจ(acoustic)"เพลงประกอบภาพยตร์ Suck Seed ห่วยขั้นเทพ และมีผลงานเพลงที่จิรายุแต่งเอง เพลง "รักเธอคนเดิม" ซึ่งได้รับกระแสตอบรับเป็นอย่างดี และปัจจุบันมีวงดนตรีร่วมกับเพื่อนๆ ชื่อวง SLEEPRUNWAY โดยอยู่ในตำแหน่งร้องนำและมือกีต้าร์
เทศบาลเมือง
เทศบาลเมือง เป็นการปกครองส่วนท้องถิ่นแบบเทศบาลสำหรับเมืองขนาดกลาง จัดตั้งโดยประกาศกระทรวงมหาดไทยตามพระราชบัญญัติเทศบาล พ.ศ. 2496
ท้องถิ่นที่จะได้รับการจัดตั้งเป็นเทศบาลเมืองนั้น คือ ท้องถิ่นอันเป็นที่ตั้งศาลากลางจังหวัด เช่น เทศบาลเมืองเพชรบุรี (ที่ตั้งศาลากลางจังหวัดเพชรบุรี) เทศบาลเมืองสระแก้ว (ที่ตั้งศาลากลางจังหวัดสระแก้ว) หรือท้องถิ่นที่มีจำนวนราษฎรมากกว่า 10,000 คน และมีรายได้เพียงพอที่จะปฏิบัติหน้าที่ของเทศบาลเมืองตามที่กฎหมายกำหนดไว้ แต่ก็มีท้องถิ่นบางแห่งที่ไม่ได้เป็นที่ตั้งศาลากลางจังหวัดและมีจำนวนประชากรไม่ถึง 10,000 คน แต่ก็มีฐานะเป็นเทศบาลเมือง เนื่องจากได้รับการจัดตั้งขึ้นตามกฎหมายเทศบาลสมัยแรก ๆ ซึ่งวางเกณฑ์ต่างจากปัจจุบัน เช่น เทศบาลเมืองเสนา จังหวัดพระนครศรีอยุธยา
เทศบาลเมืองหลายแห่งมีฐานะเดิมเป็นเทศบาลตำบล เช่น เทศบาลตำบลหัวหิน เทศบาลตำบลชะอำ ที่ต่อมาได้ยกฐานะเป็นเทศบาลเมืองหัวหินและเทศบาลเมืองชะอำตามลำดับ แต่ก็มีบางแห่งที่ได้รับการยกฐานะข้ามขั้นจากองค์การบริหารส่วนตำบลขึ้นมาโดยไม่เป็นเทศบาลตำบลมาก่อน เช่น องค์การบริหารส่วนตำบลเกาะจันทร์ จังหวัดชลบุรี ที่ได้รับการยกฐานะเป็นเทศบาลเมืองปรกฟ้า, องค์การบริหารส่วนตำบลทุ่งตำเสา จังหวัดสงขลา ที่ได้รับการยกฐานะเป็นเทศบาลเมืองทุ่งตำเสา ทั้งนี้ หากท้องถิ่นใดได้รับการยกฐานะขึ้นเป็นเทศบาลเมืองไปแล้วเป็นเวลา 1 ปี ตำแหน่งกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนันในท้องถิ่นนั้น ๆ จะถูกยกเลิกไปด้วย
นอกจากเทศบาลเมืองอันเป็นที่ตั้งศาลากลางจังหวัดจะมีชื่อเรียกตามชื่อจังหวัดแล้ว (ยกเว้นตัวจังหวัดที่เป็นเทศบาลนครแล้วจำนวน 22 จังหวัด และตัวจังหวัดสุโขทัยซึ่งมีชื่อว่า เทศบาลเมืองสุโขทัยธานี) เทศบาลเมืองที่ตั้งอยู่ในตัวอำเภอโดยทั่วไปมักมีชื่อตามชื่ออำเภอหรือตำบลที่เทศบาลตั้งอยู่ เช่น เขตเทศบาลเมืองสวรรคโลก ครอบคลุมเขตตำบลเมืองสวรรคโลก อำเภอสวรรคโลก จังหวัดสุโขทัย แต่ก็มีบางแห่งที่ไม่ใช้ชื่ออำเภอหรือตำบลเป็นชื่อ เช่น เขตเทศบาลเมืองลัดหลวง ครอบคลุมเขตตำบลบางพึ่ง ตำบลบางจาก และตำบลบางครุ อำเภอพระประแดง จังหวัดสมุทรปราการ
เทศบาลเมืองมีนายกเทศมนตรีทำหน้าที่หัวหน้าฝ่ายบริหารและมีสภาเทศบาลซึ่งประกอบด้วยสมาชิกจำนวน 18 คนที่ราษฎรในเขตเทศบาลเลือกตั้งมาทำหน้าที่ฝ่ายนิติบัญญัติ นายกเทศมนตรีมาจากการเลือกตั้งโดยตรงของราษฎรในเขตเทศบาล โดยเทศบาลเมืองมีหน้าที่รักษาความสงบเรียบร้อยและความสะอาด สร้างและบำรุงถนนและท่าเรือ ดับเพลิงและกู้ภัย จัดการศึกษา ให้บริการสาธารณสุข สังคมสงเคราะห์ และรักษาวัฒนธรรมอันดีในท้องถิ่น นอกจากนี้ยังอาจจัดให้มีสาธารณูปโภคและสาธารณูปการอื่น ๆ ได้ตามสมควร
ปัจจุบัน มีเทศบาลเมืองทั้งสิ้น 178 แห่ง
มี 14 แห่ง
มี 37 แห่ง
มี 57 แห่ง
มี 23 แห่ง
มี 11 แห่ง
มี 36 แห่ง
มี 1 แห่ง
กฤษฎา พรเวโรจน์
กฤษฎา พรเวโรจน์ เกิดเมื่อวันที่ 1 มิถุนายน พ.ศ. 2520 เป็นนักแสดงอิสระ และนายแบบชาวไทย
กฤษฎา พรเวโรจน์ เกิดในกรุงเทพมหานคร เป็นบุตรชายคนเล็กจากพี่น้อง 3 คน (พี่สาว 2 คน) เขาเติบโตมาในครอบครัวจีน-มอญ บิดาของเขาเป็นคนจีนทำธุรกิจค้าขาย ส่วนมารดาเป็นชาวไทยเชื้อสายมอญ มารดาจะเลี้ยงแบบตามใจ ซึ่งแตกต่างจากบิดาที่พยายามจะฝึกให้เขารู้จักช่วยเหลือตัวเอง ซึ่งเป็นเหตุให้เขาถูกส่งไปเรียนชกมวยตั้งแต่ยังเด็ก ต่อมามีโรงเรียนที่เมืองนอกตอบรับมาพอดี เขาจึงตัดสินใจที่จะไปศึกษาต่อที่เมืองนอกเพราะไม่อยากโตขึ้นเป็นนักมวย หลังจาก 10 ปี ที่ใช้ชีวิตในสหรัฐอเมริกา เขาเคยเป็นคุณครูรับจ้างสอนวิชาฟิสิกส์ รวมไปถึงการเป็นคนคุมห้องคอมพิวเตอร์และตรวจสอบปัญหาเกี่ยวกับเครื่อง
กฤษฎาจบระดับประถมศึกษา-มัธยมศึกษาตอนต้น ที่โรงเรียนสาธิตประสานมิตร ระดับมัธยมปลายที่โรงเรียนดาร์ลิงตัน และจบการศึกษาระดับอุดมศึกษาปริญญาตรี-ปริญญาโท ที่วิทยาลัยศิลปะและการดีไซน์ซาวานน่าห์
หลังจบปริญญาโทเขาก็กลับมาเมืองไทยในช่วงปี 2544 และเขามีความตั้งใจที่จะศึกษาต่อปริญญาโทด้านออกแบบตกแต่งภายในที่นิวยอร์ก แต่เกิดเหตุการณ์วินาศกรรม 11 กันยายน พ.ศ. 2544 ทำให้เขาต้องอยู่เมืองไทยอีกสักพัก จนกระทั่งมารดาของเขาป่วยเป็นโรคมะเร็ง เขาจึงตัดสินใจไม่ไปศึกษาต่อเพราะอยากอยู่ดูแลมารดา เขาสมัครทำงานอินทีเรียที่เมืองไทย แต่ทำได้อยู่ปีกว่าๆ ก็ลาออก มาทำงานจัดสวนแต่ทำได้แค่ 7 เดือน ก็ลาออกเช่นกันเพราะมารดาอาการหนัก 3 เดือนต่อมา มารดาของเขาเสียชีวิต ทำให้เขาตัดสินใจแสดงละครเรื่อง "กุหลาบสีดำ" เป็นเรื่องแรก กำกับโดยพงษ์พัฒน์ วชิรบรรจง หลังจากที่ก่อนหน้านี้เคยได้พบกันโดยบังเอิญกับหทัยรัตน์ อมตะวณิชย์ ที่ยกกองละครมาถ่ายทำที่บริษัท ซึ่งเป็นคนที่แนะนำให้รู้จักกับพงษ์พัฒน์
ตรัย ภูมิรัตน
ตรัย ภูมิรัตน (ชื่อเล่น: บอย) เกิดเมื่อวันที่ 14 พฤศจิกายน พ.ศ. 2515 จบการศึกษาจากโรงเรียนเซนต์คาเบรียล เป็นนักร้อง นักแต่งเพลง มีผลงานอัลบั้มแรก Friday I'm in love กับวงฟรายเดย์ สังกัดมิวสิกบักส์ ต่อมาได้ตั้งบริษัท Playground มีผลงานในชื่อวง 2 Days ago kids กับอัลบั้ม Time machine ต่อด้วย อัลบั้ม Magic Moment ในนามวงฟรายเดย์ โดยที่เพลงดังอย่าง กลับมา, นิดหนึ่งพอ, เปลี่ยนไปทุกอย่าง, ชั่วโมงต้องมนต์ และเป็นที่รู้จักกันในนาม บอย Friday
และได้ร่วมงานกับ เบเกอรี่ มิวสิก โดยทำงานประพันธ์เพลงในนาม Zentrady อาทิเช่นเพลง เผลอ, ความลับ, รักที่เพิ่งผ่านพ้นไป ฯลฯ และต่อมาได้ออกผลงานเดี่ยว ในสังกัด เบเกอรี่มิวสิก โดยใช้ชื่ออัลบั้ม My Diary Original Soundtrack และอัลบั้มบุคคลที่ 3 และแต่งเพลง รักเธอไปก่อน ของ เครสเชนโด้ ในปี พ.ศ. 2557
นภคปภา นาคประสิทธิ์
นภคปภา นาคประสิทธิ์ (19 เมษายน พ.ศ. 2523) ชื่อเล่น มะหมี่ เป็นนักแสดงชาวไทยเชื้อสาย ไทย, มอญ, อินเดีย, จีน มีผลงานการแสดงทั้งผลงานภาพยนตร์, ละครโทรทัศน์, ละครเวที, งานโฆษณา, ถ่ายแบบ เดินแบบทั้งในเมืองไทยและต่างประเทศ สำเร็จการศึกษาสาขาธุรกิจต่างประเทศ มหาวิทยาลัยธุรกิจบัณฑิต
ผลงานเรื่องแรกคือภาพยนตร์กึ่งสารคดีเรื่อง ปมไหม และเป็นที่รู้จักในผลงานการแสดงภาพยนตร์ไทยเรื่อง แม่เบี้ย และต่อมากับภาพยนตร์เรื่อง เจ้าสาวผัดไท ต่อจากนั้นได้ร่วมแสดงภาพยนตร์ของประเทศอังกฤษเรื่อง บัตเตอร์ ฟราย์ แมน ซึ่งทำให้เธอได้รับรางวัลดารานำหญิงยอดเยี่ยมจากการประกวดใน เทศกาลสแลมดั๊ง ฟิล์ม เฟสติวัล ของอเมริกา จากนั้นเธอได้ร่วมงานกับ ภาพยนตร์ของแคนาดาเรื่อง เฟริท์ ไบต์ และต่อด้วยภาพยนตร์สารคดีเกี่ยวกับเพื่อนเรื่อง ทรี เฟรนด์ ซึ่งได้รับคัดเลือกฉายโชว์ในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005
นอกจากนั้นยังมีผลงานแสดงในมิวสิกวิดีโออย่าง เพลงรักเธอเท่าฟ้า วงเอกมัย,เพลงยิ่งโตยิ่งสวย วงแบล็คเฮด ,เพลงไม่ได้รักเธอ บูโดกัน ,เพลงสุดที่รัก ออดี้ ,เพลงหลับตาสิที่รัก มอร์กระจาย ,เพลงสาละวัน โจอี้ บอย ,เพลงไม่ขึ้นใจ และ ฟูมฟาย มิ้นท์ อรรถวดี
เรือ (หมากรุก)
เรือ หรือ รูก () เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า rook) เรือสามารถเดินได้ในแนวตั้งและแนวนอน 4 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
หาดปึกเตียน
หาดปึกเตียน เป็นหาดที่สวยงาม และเงียบสงบ ของจังหวัดเพชรบุรี ห่างจากตัวจังหวัด 21 กิโลเมตร อยู่ใขตของ ตำบลปึกเตียน อำเภอท่ายาง จังหวัดเพชรบุรี ซึ่งหาดแห่งนี้อยู่ด้านทิศเหนือของหาดชะอำ อำเภอชะอำ จังหวัดเพชรบุรี ด้านทิศเหนือของหาดปึกเตียนคือหาดเจ้าสำราญ
หาดแห่งนี้ยังคงสภาพความเป็นหาดดั้งเดิม สภาพแวดล้อมที่ดีเยี่ยมเหมาะแก่การไปพักผ่อนได้ดียิ่ง
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
บิชอป (หมากรุก)
บิชอป () เป็นตัวหมากรุกที่ใช้ในหมากรุกสากล บิชอปสามารถเดินได้ในแนวทแยงมุม 4 ทิศทาง (X) ในระยะยาวจนสุดกระดาน หรือจนกว่าจะมีตัวยืนขวาง
เรียกว่า โคน
ควีน (หมากรุก)
ควีน () เป็นตัวหมากรุกที่ใช้ในหมากรุกสากล ควีนสามารถเดินได้ในแนวตั้ง แนวนอน และแนวทแยง 8 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
เรียกว่า เม็ด
ขุน (หมากรุก)
ขุน เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า king หรือ คิง) ขุนสามารถเดินได้ไปยังช่องที่อยู่ติดกับช่องที่ตั้งอยู่รอบตัว 8 ช่องแต่เดินไปที่ตากินของฝ่ายตรงข้ามไม่ได้
เบี้ย (หมากรุก)
เบี้ย () เป็นตัวหมากรุกที่ใช้ในหมากรุกไทยและหมากรุกสากล 
ในหมากรุกไทย เบี้ยสามารถเดินไปทางข้างหน้าและกินในแนวทแยงด้านหน้า เมื่อเดินเบี้ยไปถึงแนววางเบี้ยของฝ่ายตรงข้ามจะกลายเป็นเบี้ยหงาย และมีการเดินและกินเช่นเดียวกับเม็ดทุกประการ
ในหมากรุกสากล เบี้ย (pawn) สามารถเดินไปทางข้างหน้าและกินในแนวทแยงด้านหน้า แต่เฉพาะก้าวแรกของเบี้ยแต่ละตัวสามารถเลือกเดิน 1 ตา หรือ 2 ตาก็ได้ และเมื่อเดินเบี้ยไปถึงช่องสุดกระดาน สามารถเปลี่ยนเบี้ยให้เป็นควีน เรือ บิชอป หรือม้าก็ได้
หมากรุกจีน
หมากรุกจีน () เป็นเกมหมากรุกชนิดหนึ่ง มีที่มาจากประเทศจีน ใช้เล่นระหว่างผู้เล่น 2 คน การตั้งหมากต้องตั้งไว้ที่จุดไล่มาจากซ้ายมือแถวล่างสุดคือ กือ (เรือ) เบ๊ (ม้า) เฉีย (ช้าง) สือ (องครักษ์) ตี่ (ขุน) สือ เฉีย เบ๊ กือ
แถวที่ 2 เว้นไว้ แถวที่ 3 ตั้งเผ่า (ปืนใหญ่) 2 ตัวไว้หน้าเบ๊ และแถวที่ 4 ตั้งจุก (เบี้ย) 5 ตัวไว้หน้ากือ เฉีย และตี่
อภิปรัชญา
อภิปรัชญา () ซึ่งเป็นสาขาหนึ่งของวิชาปรัชญา ที่ว่าด้วยความแท้จริงหรือสารัตถะ (Reality Essence) ซึ่งรวมทั้ง ชีวิต โลก และ ภาวะเหนือธรรมชาติ เช่น พระเจ้า
มีปรัชญาอีกสาขาหนึ่งที่มีเนื้อหาเกี่ยวข้องกับ อภิปรัชญาคือ Ontology แปลว่า ภววิทยา ซึ่งเป็นศาสตร์ที่ว่าด้วยความมี (being) ศาสตร์ทั้งสองนี้มีความเกี่ยวข้องกันเพราะว่า Metaphysics คือ ศาสตร์ที่ว่าด้วยความแท้จริงหรือสารัตถะว่ามีจริงหรือไม่ Ontology ก็ศึกษาเรื่องความมีอยู่ของความแท้จริง หรือสารัตถะนั้นเป็นจริงอย่างไรโดยทั่วไปถือว่าศาสตร์ทั้งสองนี้ศึกษาเรื่องเดียวกัน คือ ความมีอยู่ของความแท้จริง หรือความแท้จริงที่มีอยู่ เพราะฉะนั้นจึงถือว่าศาสตร์ทั้งสองเป็นเรื่องเดียวกัน
คำว่า อภิปรัชญา เป็นคำที่พระเจ้าวรวงศ์เธอ กรมหมื่นนราธิปพงศ์ประพันธ์ ทรงบัญญัติขึ้น เมื่อพิจารณาตามรูปศัพท์ อภิปรัชญามาจากคำว่า “อภิ” หมายถึง ความยิ่งใหญ่ สูงสุด เหนือสุด และปรัชญาหมายถึงความรู้อันประเสริฐเมื่อรวมเข้าด้วยกัน “อภิปรัชญา” จึงหมายถึง ปรัชญาที่เกี่ยวข้องกับสิ่งที่อยู่นอกเหนือจากการเห็นทั่ว ๆ ไป หรือความรู้ที่อยู่นอกเหนือการรู้เห็นใด ๆ แต่สามารถรู้และเข้าใจด้วยเหตุผล
หาดชะอำ
หาดชะอำ เป็นหาดที่มีชื่อเสียงของประเทศไทย ตั้งอยู่ที่อำเภอชะอำ จังหวัดเพชรบุรี และเป็นที่รู้จักของนักท่องเที่ยวต่างประเทศ มีร้านค้าและบริกามากมายอยู่บริเวณชายหาดชะอำ เช่น ร้านขายอาหารแต่ละชนิด บริการเช่าเตียงผ้าใบ บริการขี่ม้า บริการเรือสกี เป็นต้น
รัฐสมัยพระบาทสมเด็จพระมงกุฎเกล้าเจ้าอยู่หัว ทรงโปรดปรานเมืองเพชรบุรีมาก จนได้ให้มีการสร้างค่ายหลวงบางทะลุ ที่หาดเจ้าสำราญ อำเภอเมืองเพชรบุรี แต่ที่ตำบลบางทะลุแมลงวันชุกชุม พระองค์จึงได้รับสั่งให้ย้ายการก่อสร้างมาทางทิศใต้ของชายฝั่งเพชรบุรี ณ หาดชะอำ เพื่อก่อสร้างพระราชวังฤดูร้อน ที่ก่อสร้างด้วยไม้สักทั้งองค์พระตำหนัก และพระบาทสมเด็จพระมงกุฎเกล้าเจ้าอยู่หัวพระราชทานนามพระราชวังแห่งนี้ว่า "พระราชนิเวศน์มฤคทายวัน" โดยพระราชวังแห่งนี้จะยื่นออกไปยังทะเล
กระนั้นมาชายหาดชะอำก็ได้เป็นชายหาดที่มีชื่อเสียงลำดับต้นๆของสถานที่ท่องเที่ยวของประเทศไทย ตลอดมา
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่ 
ราชกิจจานุเบกษา,พระบรมราชโองการ ประกาศ เปลี่ยนนามพระราชวังบ้านปืน และค่ายหลวงบางทลุ แขวงจังหวัดเพชรบุรี, เล่ม ๓๕, ตอน ๐ก, ๑๒ พฤษภาคม พ.ศ. ๒๔๖๑, หน้า ๑๐๘
หม่อมหลวงมิ่งมงคล โสณกุล
"สำหรับเต่า ดูที่ เต่านา"
หม่อมหลวงมิ่งมงคล โสณกุล (5 กันยายน พ.ศ. 2515 - ) นักเขียนบทภาพยนตร์ ผู้กำกับภาพยนตร์ และผู้อำนวยการสร้าง ภาพยนตร์อิสระ เป็นบุตรคนโตของหม่อมราชวงศ์จัตุมงคล โสณกุล อดีตผู้ว่าการธนาคารแห่งประเทศไทย กับ รัชนี คชเสนี เป็นพี่สาวต่างมารดาของหม่อมหลวงอภิมงคล โสณกุล จบการศึกษาด้านภาพยนตร์จาก สถาบันศิลปะซานฟรานซิสโก สหรัฐอเมริกา
Madlax
Madlax () เป็นอะนิเมะที่ผลิตโดย Bee Train ในปี พ.ศ. 2547 มีทั้งหมด 26 ตอน ออกฉายครั้งแรกทางทีวีโตเกียวตั้งแต่ 5 เมษายน - 27 กันยายน พ.ศ. 2547
วาสิฏฐี
วาสิฎฐี เป็น นางเอกของนวนิยายอิงพุทธศาสนาเรื่อง กามนิต ซึ่งประพันธ์โดย คาร์ล อดอล์ฟ เจลเลอร์รุป นักประพันธ์ชาวเดนมาร์ก ที่ชื่อว่า Der Pilger Kamanita ซึ่งได้แปลไทยโดย เสฐียรโกเศศ–นาคะประทีป ในปี พ.ศ. 2473
กระทรวงศึกษาธิการได้นำหนังสือเรื่องกามนิตเป็นหนังสืออ่านของนักเรียนชั้นมัธยม โดยได้ตัดตั้งแต่บทที่ 1 - 21 อันเป็นตอนพื้นดิน แล้วเปลี่ยนชื่อเป็น " วาสิฎฐี " ตามชื่อนางเอกของเรื่อง
แรงกิริยา
แรงกิริยา () เป็นแรงที่เกิดจากการกระทำโดยสิ่งใดๆ เช่น การออกแรงกดโต๊ะ การออกแรงเตะลูกฟุตบอล น้ำหนักของวัตถุก็เป็นแรงกิริยาแบบหนึ่งที่โลกออกแรงดึงดูดวัตถุให้เข้าสู่ศูนย์กลางของโลก
การแข่งขันบาสเกตบอลชายชิงแชมป์ดิวิชัน 1 ของ NCAA
การแข่งขันบาสเกตบอลชิงแชมป์ดิวิชัน 1 ของ NCAA (อังกฤษ: NCAA Men's Division I Basketball Championship) หรือนิยมเรียกโดยทั่วไปว่า มาร์ชแมดเนสส์ (March Madness) หรือ บิ๊กแดนซ์ (Big Dance) เป็นการแข่งขันที่จัดเป็นประจำทุกปีราวเดือนมีนาคม โดยนำทีมบาสเกตบอลมหาวิทยาลัยในดิวิชัน 1 สังกัด NCAA ในสหรัฐอเมริกา มาแข่งเพื่อหาแชมป์ในแต่ละปี เริ่มจัดแข่งขันครั้งแรก ค.ศ. 1939 (พ.ศ. 2482)
การแข่งขันเป็นแบบแพ้คัดออก ในระบบปัจจุบันซึ่งเริ่มนำมาใช้เมื่อ ค.ศ. 2000 (พ.ศ. 2543) คัดมหาวิทยาลัยเข้าแข่งขันรวม 65 แห่ง โดยมาจากแชมป์ของแต่ละคอนเฟอร์เรนซ์ ทั้งหมด 31 คอนเฟอร์เรนซ์ รวมกับทีมที่เหลือที่คัดเลือกโดยคณะกรรมการ ทีมอันดับที่ 64 และ 65 แข่งกันเองก่อนเรียกรอบเปิด (Opening round) หลังจากนั้นจะเข้าแข่งในระดับภูมิภาค (Regionals) โดยแบ่งเป็น 4 ภูมิภาค ได้แต่ West, Midwest, South และ East ภูมิภาคละ 16 ทีม แข่งแบบทัวนาเมนต์ โดยที่ทีมอันดับหนึ่งจะพบกับทีมอันดับสิบหก ทีมอันดับสองพบกับทีมอันดับสิบห้า เป็นต้น แข่งทั้งหมดสี่รอบ ได้แก่ รอบแรก รอบสอง และรอบ Regionals อีกสองรอบ (นิยมเรียกรอบ Sweet Sixteen สำหรับสิบหกทีมสุดท้าย และรอบ Elite Eight สำหรับแปดทีมสุดท้าย) จนได้แชมป์ภูมิภาค มาแข่งในระดับสี่ทีมสุดท้าย (Final Four) แข่งอีกสองรอบ ได้แก่รอบสี่ทีมสุดท้ายและรอบชิงชนะเลิศ เพื่อเหลือทีมเดียวซึ่งจะเป็นแชมป์ในปีนั้น
มหาวิทยาลัยที่ได้แชมป์มากที่สุด คือ มหาวิทยาลัยแคลิฟอร์เนีย ลอสแอนเจลิส หรือ ยูซีแอลเอ ได้แชมป์ 11 ครั้ง รองลงมาคือ มหาวิทยาลัยเคนทักกี เป็นแชมป์ 7 สมัย มหาวิทยาลัยนอร์ทแคโรไลนา แชเปิลฮิลล์ และ มหาวิทยาลัยเคนทักกี ได้แชมป์ 5 ครั้ง มหาวิทยาลัยดุ๊กได้แชมป์ 4 ครั้ง ต่อไปนี้เป็นรายชื่อมหาวิทยาลัยที่ชนะเลิศการแข่งขันในแต่ละปี โดยแบ่งเรียงตามชื่อมหาวิทยาลัย
หองจูเหียบ
จักรพรรดิฮั่นเซี่ยน หรือ ฮั่นเซี่ยนตี้ สำเนียงจีนฮกเกี้ยนว่า ฮั่นเหี้ยนเต้ () พระนามเดิม เสีย ตามสำเนียงกลาง หรือ เหียบ ตามสำเนียงจีนฮกเกี้ยน () หรือมักเรียกกันว่า หวังเช่าเสีย ตามสำเนียงกลาง หรือ หองจูเหียบ ตามสำเนียงฮกเกี้ยน (; "เสียเจ้าชายน้อย") หรือที่รู้จักกันดีในพระนาม พระเจ้าเหี้ยนเต้ (ตามที่ปรากฏในสามก๊ก ฉบับเจ้าพระยาพระคลัง (หน)) เป็นพระจักรพรรดิหรือฮ่องเต้พระองค์หนึ่งของราชวงศ์ฮั่น และเป็นหนึ่งในตัวละครตามวรรณกรรมสามก๊กที่มีตัวตนจริงในประวัติศาสตร์
เสด็จพระราชสมภพเมื่อปี พ.ศ. 724 เป็นพระราชโอรสในพระเจ้าเลนเต้ และเป็นพระอนุชาต่างพระมารดาในพระเจ้าเซ่าเต้ ขึ้นครองราชย์จากการที่ ตั๋งโต๊ะ ต้องการสร้างบารมีแก่ตน โดยการเปลี่ยนองค์พระจักรพรรดิ โดยปลดพระเจ้าเซ่าเต้ออกจากพระราชบัลลังก์ แล้วอัญเชิญหองจูเหียบ ซึ่งเห็นว่ามีสติปัญญาดีขึ้นเป็นฮ่องเต้แทน หองจูเหียบจึงได้ขึ้นเป็นพระเจ้าเหี้ยนเต้แห่งต้าฮั่นในปี พ.ศ. 732 ขณะมีพระชนมายุเพียง 8 พรรษา โดยการครองราชย์นั้นในช่วงแรกแทบไม่ได้ปฏิบัติพระราชกรณียกิจใด ๆ เพราะหลังจากตั๋งโต๊ะตั้งพระองค์เป็นฮ่องเต้ ก็กุมอำนาจเบ็ดเสร็จในฐานะผู้สำเร็จราชการแทนพระองค์ ทำอะไรไม่ปรึกษาใคร เหมือนว่าตั๋งโต๊ะไม่เห็นพระเจ้าเหี้ยนเต้อยู่ในสายตา แม้ว่าตั๋งโต๊ะจะถึงขนาดเผาเมืองหลวง สร้างราชธานีขึ้นใหม่ก็ทรงทำอะไรไม่ได้
จนตั๋งโต๊ะสิ้นชีพไปในปี พ.ศ. 735 ทรงเริ่มปฏิบัติพระราชภารกิจไปบ้างเล็กน้อย แต่การจะให้พระเจ้าเหี้ยนเต้ซึ่งขณะนั้นมีพระชนมายุเพียง 11 พรรษาปกครองประเทศจีน ดูจะยากเกินไป พระเจ้าเหี้ยนเต้เริ่มกลายเป็นเหมือนหุ่นเชิดของเหล่าขุนนางและสิบขันที ดังนั้น ในปี พ.ศ. 739 โจโฉ ก็เข้ามาเป็นผู้สำเร็จราชการแทนพระองค์ และเริ่มที่จะสร้างอิทธิพลครอบงำราชสำนัก พระองค์ก็มิอาจทำอะไรได้ แม้จะทรงมีหนังสือลับที่เขียนด้วยพระโลหิตของพระองค์เองส่งไปหาเล่าปี่ ซึ่งทรงถือเป็นพระปิตุลา (พระเจ้าอา) ให้กำจัดโจโฉ เพราะทรงเริ่มเห็นถึงความกำเริบของโจโฉ แม้โจโฉบางครั้งอาจจะทำตัวเทียบบารมีพระเจ้าเหี้ยนเต้ แต่ก็ไม่เคยคิดตั้งตนเป็นพระจักรพรรดิเอง และเมื่อพระเจ้าเหี้ยนเต้ทรงบรรลุนิติภาวะ โจโฉก็กลับไปทำหน้าที่เดิมของตน และความสัมพันธ์ระหว่างโจโฉกับพระเจ้าเหี้ยนเต้ก็เริ่มบั่นทอน เพราะโจโฉเริ่มมีการแสวงหาอำนาจ จนกระทั่งขอเป็นอ๋องแห่งแคว้นเว่ย พระเจ้าเหี้ยนเต้ทรงกริ่งพระทัย แต่เมื่อโจโฉได้ยกโจเฮา บุตรีคนหนึ่งให้เป็นพระมเหสี ในปี พ.ศ. 757 พระเจ้าเหี้ยนเต้จึงทรงพระราชทานตำแหน่งอ๋องหรือ ผู้ปกครองแคว้น ให้ แล้วโจโฉก็พอพระทัย ไม่ต้องการอะไรเพิ่ม ครองแคว้นเว่ยไปอย่างสงบ แต่ตลอดเวลาตั้งแต่นั้น พระเจ้าเหี้ยนเต้ก็ทรงเป็นเหมือนหุ่นเชิดของก๊กทั้งสามแคว้น (สามก๊ก) ไป ๆ มา ๆ
จนวุยอ๋องโจโฉสิ้นพระชนม์ โจผี พระโอรสในพระเจ้าโจโฉขึ้นเป็นอ๋องครองแคว้นเว่ยต่อจากโจโฉผู้เป็นพระบิดา วุยอ๋องโจผีมีพระทัยที่เหิมเกริมจนขับไล่พระเจ้าเหี้ยนเต้ออกไปจากราชบัลลังก์ในปี พ.ศ. 763 และขึ้นเป็นพระจักรพรรดิแห่งแคว้นเว่ยเสีย แต่ว่าราชวงศ์ฮั่นยังไม่สิ้นสุดเมื่อฮันต๋งอ๋องเล่าปี่ สถาปนาตนเองขึ้นเป็นพระมหาจักรพรรดิในแดนเสฉวนเพื่อรักษาราชวงศ์ฮั่นและเชื้อสายราชตระกูลเล่า และในปี พ.ศ. 772 ง่ออ๋องซุนกวนก็สถาปนาตนเองขึ้นเป็นมหาจักรพรรดิในแดนกังตั๋งเช่นกัน นับแต่นั้นมาแผ่นดินจีนก็แตกออกเป็นสามอาณาจักรอย่างแท้จริง
พระเจ้าเหี้ยนเต้ถูกลดพระอิสริยยศจากพระจักรพรรดิหรือฮ่องเต้ เป็น ชนชั้นสูง และมีชีวิตอย่างสงบสุขเรื่อยมา จนพระเจ้าเหี้ยนเต้เสด็จสวรรคตในปี พ.ศ. 777 ขณะมีพระชนมายุ 53 พรรษา
เอาต์ออฟไซเลนส์
เอาต์ออฟไซเลนส์ () เป็นผลงานอัลบั้มเพลงลำดับที่ 3 ของยานนีในดนตรีแนวนิวเอจ ยานนีออกอัลบั้ม "เอาต์ออฟไซเลนส์" ในปี พ.ศ. 2530 ภายใต้การควบคุมดูแลของ ไปรเวตมิวสิก และเป็นครั้งแรกที่ยานนีได้ร่วมงานกับจีโอวันนา จอยซ์ อิมเบซี จอห์น เทช นักนักคีย์บอร์ด และ ชาร์ลี อดัมส์ ผู้เล่นกลองดรัม
วันเปิดกล่องของขวัญ
วันเปิดกล่องของขวัญ () เป็นวันหยุดธนาคารหรือวันหยุดราชการ ตรงกับวันที่ 26 ธันวาคม ของทุกปี เป็นวันที่มอบของขวัญให้กับบุคคลด้อยโอกาสในสังคม จัดขึ้นในออสเตรเลีย ออสเตรีย แคนาดา นิวซีแลนด์ สหราชอาณาจักร และบางประเทศในเครือจักรภพที่มีประชากรส่วนใหญ่นับถือศาสนาคริสต์
หากวันที่ 26 ธันวาคม ตรงกับวันเสาร์หรือวันอาทิตย์ ก็จะประกาศให้หยุดชดเชยวันจันทร์
มาจากประเทศอังกฤษช่วงกลางศตวรรษที่ 19 ซึ่งเป็นวันหยุดประจำปีของประเทศอังกฤษ แคนาดา นิวซีแลนด์ ออสเตรเลีย ถือเป็นวันที่นายจ้างแจกกล่องของขวัญ (Box) ซึ่งอาจเป็นเสื้อผ้า อาหาร หรือเงิน แก่ลูกจ้างหรือคนรับใช้ในบ้านของตนเอง เพื่อแสดงถึงความขอบคุณและไมตรีจิตอันดี คล้ายกับการแจกโบนัสที่นายจ้างให้แก่ลูกจ้างสำหรับแวดวงฟุตบอล โดยเฉพาะฟุตบอลในประเทศอังกฤษ เช่น พรีเมียร์ลีกที่เป็นลีกสูงสุด วันเปิดกล่องของขวัญและวันถัดมาจนถึงขึ้นปีใหม่ จะไม่หยุดพักการแข่งขันเหมือนกับหลายลีกในทวีปยุโรป และจะแข่งขันติดต่อกันหลายนัดในช่วงนี้ ถือว่าช่วงที่หนักหน่วงในการแข่งขัน และเป็นช่วงที่ตรงกับครึ่งฤดูกาลพอดี จึงถือเป็นช่วงเวลาที่สำคัญที่อาจบ่งบอกถึงความเป็นแชมป์ในตอนจบฤดูกาลเลยก็ได้ โดยการแข่งขันในวันเปิดกล่องของขวัญครั้งแรกเริ่มต้นในระดับดิวิชันหนึ่ง ในฤดูกาล 1888–89 ซึ่งเป็นฤดูกาลแรกของประวัติศาสตร์ฟุตบอลอังกฤษด้วย เมื่อ เปรสตันนอร์ธเอนด์ เอาชนะ ดาร์บีเคาน์ตี ไป 5–0 ในวันที่ 26 ธันวาคม ค.ศ. 1888
สายเซ็นทรัล
สายเซ็นทรัล () เป็นสายหนึ่งของรถไฟใต้ดินลอนดอน มีสีแดงบนแผนที่รถไฟใต้ดิน รถไฟใต้ดินของสายเซ็นทรัลวิ่งอยู่ในระดับลึก และมีความยาวของรางที่อยู่ใต้ดินทั้งหมดมากที่สุดจากสายอื่น ๆ ด้วยกัน สายเซ็นทรัลมีสถานีทั้งหมด 49 แห่งโดย 20 แห่งด้วยกันอยู่ใต้ดิน และ 29 แห่งอยู่บนดิน สายเซ็นทรัลเป็นสายที่ชาวลอนดอนใช้บริการมากที่สุดเป็นอันดับสองของรถไฟใต้ดินรถไฟใต้ดินสายเซ็นทรัล วิ่งออกนอกรางที่ สถานีชานซรีเลน เมื่อวันที่ 25 มกราคม พ.ศ. 2546 มีผู้บาดเจ็บ 32 ราย เนื่องจากมอเตอร์นำทางหลุดออกจากรถไฟและหล่นลงไปบนราง สายเซ็นทรัลทั้งหมดถูกปิดขณะที่มีการสืบสวนและการซ่อมแซมความเสียหาย หลังจากนั้นไม่นานนักสายเซ็นทรัลเปิดให้บริการอีกครั้ง แต่ในช่วงเดือนมกราคมถึงต้นเดือนเมษายนในปีนั้น บริการถูกจำกัดอยู่เพียงตรงส่วนตะวันตกและตะวันออกของสาย แต่ส่วนกลางของสายยังคงไม่เปิดให้บริการ วันที่ 12 เมษายน พ.ศ. 2546 สถานีทั้งหมดในสายเซ็นทรัลเปิดให้บริการอีกครั้ง และเปิดให้บริการอย่างเต็มตัวในช่วงปลายเดือนเมษายน การปิดให้บริการครั้งนี้ทำให้มีการขยายเส้นทางโดยการเพิ่ม สายวอเตอร์ลูและซิตี ทว่าสายนี้เป็นสายที่สั้นมาก กล่าวคือมีเพียงสองสถานีเท่านั้น
อุบัติเหตุการที่รถไฟวิ่งออกนอกรางยังคงมีอยู่ ในวันที่ 11 พฤษภาคม พ.ศ. 2547 รถไฟวิ่งออกนอกรางที่ สถานีไวต์ซิตี แต่ไม่มีรายงานผู้บาดเจ็บแต่อย่างใด
เมื่อเวลาประมาณ 9.00 น. ตามเวลาท้องถิ่นของสหราชอาณาจักร (15.00 น. ตามเวลาของประเทศไทย) รถไฟสามขบวนวิ่งออกนอกรางบนสายเซ็นทรัล ระหว่างสถานีไมล์เอนด์ และ สถานีเบธนอลกรีน ในวันที่ 5 กรกฎาคม พ.ศ. 2550
หน่วยดับเพลิงส่งรถดับเพลิง 14 คันมายังสถานที่เกิดเหตุทันทีโดยมีหน่วยกู้ชีพติดมาด้วย สายเซ็นทรัลถูกปิดระหว่างสถานีลิเวอร์พูลสตรีท และ สถานีเลย์ตันสโตน หลังจากนั้นในวันที่ 7 กรกฎาคม พ.ศ. 2550 รถไฟใต้ดินก็เปิดบริการอีกครั้ง
"เรียงตามลำดับรายชื่อจากทิศตะวันตกไปทิศตะวันออก ชื่อสถานีที่มีตัวเอียงไม่ได้อยู่ในสายเซ็นทรัลอีกต่อไปหรือถูกปิดลง"
"เส้นนี้เชื่อมกับอีกเส้นหนึ่งที่ สถานีนอร์ธแอกตัน:""เส้นนี้เชื่อมต่อกับอีกเส้นหนึ่งที่ สถานีนอร์ธแอกตัน โดยใช้รถไฟของ Great Western Railway (GWR)""แยกออกเป็นสองเส้น"
"หมายเหตุ: สถานีที่เหลือถึงสถานีออนการ์ เปลี่ยนเป็นให้บริการทางรถเมล์จาก สถานีเอพพิง แทนแล้ว"
สายเบเคอร์ลู
สายเบเคอร์ลู เป็นสายหนึ่งของรถไฟใต้ดินลอนดอน มีสีน้ำตาลบนแผนที่รถไฟใต้ดิน รถไฟที่วิ่งอยู่บนสายนี้มีทั้งขึ้นบกและอยู่ใต้ดิน โดยมี 10 สถานีอยู่ใต้ดิน และ 15 สถานีอยู่ใต้ดิน
"รายชื่อสถานีเรียงลำดับจากเหนือลงใต้"
"ดูรายละเอียดเพิ่มเติมได้ที่ รถไฟเหนือดินลอนดอน และ สายวัตฟอร์ด ดีซี"
ระหว่าง พ.ศ. 2460 และ พ.ศ. 2525 รถไฟสายเบเคอร์ลู ได้วิ่งต่อเข้าไปในสายดีซี โดยผ่านสถานีแฮร์โรว์และวีลด์สโตน ไปยังสถานีวัตฟอร์ด ต่อมาเป็นเส้นทางของ รถไฟเหนือดินลอนดอน
ทีมออล-เอ็นบีเอ
ทีมออล-เอ็นบีเอ (Associated Press All-NBA Team หรือเรียกย่อๆ ว่า All-NBA Team) เป็นการยกย่องนักบาสเกตบอลที่เก่งที่สุดในลีกเอ็นบีเอในแต่ละฤดูกาล โหวตโดยสมาชิกของสำนักข่าวเอพี (Associated Press) เมื่อฤดูกาลสิ้นสุดลง ซึ่งในปี พ.ศ. 2550 มีผู้ร่วมโหวต 129 คน การโหวตนี้เริ่มใช้ตั้งแต่การก่อตั้งลีกในฤดูกาล 1946-47 จนถึงปัจจุบัน ปัจจุบัน ทีมออล-เอ็นบีเอ ในแต่ละปีจะประกอบไปด้วย ทีมที่หนึ่ง ทีมที่สอง และทีมที่สาม ทีมละ 5 คน รวมเป็นผู้เล่น 15 คน
ในสมัยฤดูกาล 1946-47 จนถึง 1954-55 การคัดเลือกจะเลือกผู้เล่นมา 5 คนต่อทีมโดยไม่สนใจตำแหน่งของผู้เล่น แต่นับจากฤดูกาล 1955-56 เป็นต้นมา จะเลือกการ์ด 2 คน ฟอร์เวิร์ด 2 คน และ เซ็นเตอร์ 1 คนในแต่ละทีม โดยผู้เล่นที่มีผลโหวตสูงสุดตามตำแหน่งดังกล่าวจะจัดอยู่ในทีมแรก ผลโหวตรองลงมาจะอยู่ในทีมสอง และทีมสาม ตามลำดับ แต่อดีตในฤดูกาล 1946-47 ถึง 1987-88 จะเลือกเพียงสองทีม
บางครั้งกรณีที่คะแนนเสมอกัน อาจขยายทีมให้มี 6 คนก็ได้ แต่โอกาสที่เกิดมีน้อย
สายเซอร์เคิล
สายเซอร์เคิล เป็นเส้นทางหนึ่งของรถไฟใต้ดินลอนดอน จากสถานีแฮมเมอร์สมิทไปสถานีเอดจ์แวร์โรด โดยเป็นเส้นทางวงกลม สีประจำเส้นทางคือสีเหลือง มีระยะทาง 36 สถานี โดยเชื่อมต่อกับเส้นทางอื่น ๆ ได้แก่ สายดิสทริกต์, สายแฮมเมอร์สมิธและซิตี และ สายเมโทรโพลิตัน ผู้โดยสาร 114 ล้านเที่ยวคนต่อปี
เขตการปกครองของประเทศฝรั่งเศส
เขตการปกครองของประเทศฝรั่งเศส แบ่งออกเป็นเขตแผ่นดินใหญ่และเขตโพ้นทะเล
นับแต่วันที่ 1 มกราคม พ.ศ. 2559 เขตแผ่นดินใหญ่แบ่งเป็น
นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างชุมชน 2,585 แห่งในฝรั่งเศสแผ่นดินใหญ่ โดยรวมเทศบาล 34,077 แห่ง (คิดเป็นร้อยละ 77.7 ของเทศบาลทั้งหมดในฝรั่งเศสแผ่นดินใหญ่) ประกอบด้วยประชากรร้อยละ 87.4 ของประชากรทั้งหมดในฝรั่งเศสแผ่นดินใหญ่)
เขตโพ้นทะเลจัดระเบียบเป็นอนึ่ง ในจังหวัดโพ้นทะเลทั้งห้าแห่งจะมีจำนวนอำเภอมากกว่าเทศบาล ซึ่งต่างจากจังหวัดในประเทศฝรั่งเศสส่วนแผ่นดินใหญ่ที่มีจำนวนเทศบาลจะมากกว่าอำเภอ ยกเว้นเทศบาลขนาดใหญ่อย่างตูลูซหรือลีลเป็นต้น
นอกจากนี้ ในวันที่ 1 มกราคม พ.ศ. 2552 มีการจัดตั้งโครงสร้างระหว่างชุมชน 16 แห่งในจังหวัดโพ้นทะเล โดยรวมเทศบาล 89 แห่ง (คิดเป็นร้อยละ 79.5 ของเทศบาลในจังหวัดโพ้นทะเลทั้งหมด) ประกอบด้วยประชากร้อยละ 83.2 ของประชากรในจังหวัดโพ้นทะเลทั้งหมด) แต่ละชุมชุมแบ่งเป็นกลุ่มชุมชนซึ่งมี 7 กลุ่ม และแบ่งออกอีกเป็นเทศบาลชุมชนซึ่งมี 9 แห่ง
13 เกมสยอง
13 เกมสยอง (ชื่ออังกฤษ: 13 Beloved) เป็นภาพยนตร์ไทยแนวระทึกขวัญ ที่ออกฉายเมื่อวันที่ 5 ตุลาคม พ.ศ. 2549 กำกับโดย ชูเกียรติ ศักดิ์วีระกุล นำแสดงโดย กฤษดา สุโกศล, อชิตะ สิกขมานา, ศรัณยู วงษ์กระจ่าง และ อเล็กซานเดอร์ ไซมอน เรนเดลล์
13 เกมสยอง เป็นภาพยนตร์ที่ดัดแปลงจากเรื่อง "13th Quiz Show" ซึ่งตีพิมพ์ในหนังสือการ์ตูน "รวมเรื่องสั้นจิตหลุด" (My Mania) ของ เอกสิทธิ์ ไทยรัตน์ นักเขียนการ์ตูนชาวไทย สำหรับรางวัลที่ภาพยนตร์เรื่องนี้ได้รับคือ รางวัลสาขาผู้แสดงนำชายยอดเยี่ยม โดย กฤษดา สุโกศล จากรางวัลภาพยนตร์แห่งชาติ สุพรรณหงส์ ครั้งที่ 16 ประจำปี 2549
มีการสร้างภาพยนตร์ภาคก่อนหน้าของ 13 เกมสยอง เป็นหนังสั้น ชื่อเรื่อง "11" (หรือ Earthcore) , "12 Begin" และภาคต่อ ชื่อเรื่อง "14 Beyond"
ภาพยนตร์ได้รับการซื้อลิขสิทธิ์ไปสร้างภาพยนตร์ฮอลลีวูด ชื่อเรื่อง "13 Sins" กำกับโดย แดเนียล สแตมม์ ผู้กำกับชาวเยอรมัน
ภูชิต พึ่งนาทอง(น้อย วงพรู) เซลล์แมนขายเครื่องดนตรี ที่กำลังถูกออกจากงานหลังจากที่ไม่สามารถทำรายได้ตามเป้าได้ อีกทั้งคนรักยังทิ้งไปหาคนใหม่ หนี้สินที่มีอยู่ก็มีอยู่และยังต้องส่งเสียน้องสาววัยเรียนและแม่ที่ต้องเลี้ยงดูเขาและน้องเพียงลำพังตั้งแต่เล็ก และแม้แต่รถยนต์ที่ขาดส่งไป 3 เดือนก็ยังถูกยึดไปต่อหน้าต่อตา และถึงตอนนั้นสิ่งที่ไม่คาดคิดคือ เขาเป็นคนที่ถูกเลือก
เมื่อโทรศัพท์มือถือดังขึ้น เสียงลึกลับจากปลายสายดึงเขาเข้าสู่ “13 BELOVED” เกมท้าทายชีวิตที่มีโจทย์ 13 ข้อ ซึ่งให้เขาค้นหาคำตอบและเล่นโดยมีผลตอบแทนที่ดึงดูดใจ คือเมื่อผ่านโจทย์ในแต่ละข้อได้เงินสะสมก็พร้อมที่จะทวีคูณขึ้นไปเรื่อย ๆ จะถูกส่งเข้าบัญชีธนาคารที่เขาสามารถตรวจสอบได้ทันที และถ้าครบ 13 ข้อก็จะได้เงินสะสมถึง 100 ล้านบาท โดยมีเงื่อนไขที่ว่าเมื่อใดก็ตามที่เขาหยุดเล่นเงินสะสมทั้งหมดจะถูกยกเลิก หากบอกต่อให้คนอื่นรู้เกมถือว่าเป็นโมฆะ และหากพยายามติดต่อกลับหมายเลขดังกล่าวถือว่าเกมสิ้นสุด
ข้อพิเศษจากข้อ11 ไม่ให้เพื่อนเข้ามายุ่งเกี่ยวกับเกม โดยให้เลือกว่าจะฆ่าเพื่อนหรือฆ่าสุนัขของเพื่อน ทำตาม13ขอเพื่อเงิน 100 ล้านบาท
ภาพยนตร์เรื่อง "13 เกมสยอง" ออกฉายในประเทศไทยเมื่อวันที่ 5 ตุลาคม พ.ศ. 2549 ทำรายได้รวมไปได้ 18.47 ล้านบาท และต่อมาได้ออกฉายในต่างประเทศไม่ว่าจะเป็นในญี่ปุ่นและสิงคโปร์ช่วงเดือนมิถุนายน พ.ศ. 2550 และได้ฉายใน Puchon International Fantastic Film Festival ช่วงเดือนกรกฎาคม พ.ศ. 2550 ที่เมืองปูชอน เกาหลีใต้ และยังได้ร่วมฉายในเทศกาลภาพยนตร์ Fanatasia Film Festival ซึ่งจัดขึ้นเป็นครั้งที่ 11 ที่มอนทรีออล ประเทศแคนาดา ซึ่งบัตรที่ฉายในงานเทศกาลครั้งนี้เต็มทั้งสองรอบ จนมิตช์ เดวิส ตำแหน่งไดเรกเตอร์ออฟอินเตอร์เนชันนอลโปรแกรมมิง ซึ่งเป็นผู้คัดเลือกภาพยนตร์จากทั่วโลกเข้าร่วมในเทศกาลครั้งนี้ เขียนบทความพูดถึงภาพยนตร์ "13 เกมสยอง" ในหนังสือและเว็บไซต์ทางการของเทศกาลไว้ว่า “หากคุณมีโอกาสที่จะได้ชมภาพยนตร์เรื่องเดียวในซัมเมอร์นี้ เราขอแนะนำ 13 เกมสยอง”
และภาพยนตร์เรื่องนี้ยังออกเป็นดีวีดี โซน 3 ในสิงคโปร์ ที่มีซับไตเติ้ลเป็นภาษาอังกฤษ และได้ฉายในโรงภาพยนตร์ที่ฮ่องกงเมื่อวันที่ 24 มกราคม พ.ศ. 2551ดีวีดีออกขายเมื่อวันที่ 18 มกราคม พ.ศ. 2550 มีผู้แทนจำหน่ายคือพรีเมี่ยม ดิจิตอล เอ็นเตอร์เทนเม้นท์
สายดิสทริกต์
สายดิสทริกต์ เป็นเส้นทางรถไฟใต้ดินลอนดอน จากตะวันตกไปตะวันออก โดยแบ่งเป็น 3 สายย่อย มีสีเขียวเป็นสีประจำเส้นทาง จำนวนสถานี 60 สถานีในระยะทาง เป็นสายเดียวที่ข้ามแม่น้ำเทมส์ โดยเส้นทางบางส่วนวิ่งร่วมกับสายแฮมเมอร์สมิธและซิตีและสายเซอร์เคิล และมี 25 ใน 60 อยู่ใต้ดิน มีผู้โดยสาร 208 ล้านคนต่อวัน
สายวอเตอร์ลูและซิตี
สายวอเตอร์ลูและซิตี (หรือ "เดรน") เป็นเส้นทางรถไฟฟ้าที่สั้นที่สุดในระบบรถไฟใต้ดินลอนดอน มีผู้โดยสาร 15 ล้านคนต่อปี โดยมีเพียง 2 สถานีเท่านั้น คือ สถานีวอเตอร์ลู และสถานีแบงก์-โมนูเมนต์ เป็นอีกสายที่ข้ามแม่น้ำเทมส์ โดยมีชื่อเดิมว่า "สายซิตี" ระยะทางเพียง ใช้เวลาเดินทาง 4 นาที
โดโลเรส อัมบริดจ์
โดโลเรส อัมบริดจ์ () เป็นตัวละครที่จำกัดบทเด่นเฉพาะในเล่ม 5 โดยเธอเป็นปลัดอาวุโสขึ้นตรงต่อรัฐมนตรีกระทรวงเวทมนตร์ ต่อมาเป็นอาจารย์วิชาป้องกันตัวจากศาสตร์มืดที่ฮอกวอตส์ หลักสูตรที่เธอสอนนั้นเป็นหลักสูตรที่กระทรวงอนุมัติ แต่ทำให้นักเรียนไม่ได้เรียนการป้องกันตัวใด ๆ เลย กลับให้เอาแต่อ่านหนังสือเท่านั้น จากเหตุนี้ ในที่สุด กองทัพดัมเบิลดอร์จึงก่อตั้งขึ้นเพื่อเรียนวิชาป้องกันตัวจากศาสตร์มืดอย่างลับๆ
แต่ต่อมาอัมบริดจ์ได้รับแต่งตั้งเป็นเจ้าพนักงานสอบสวนใหญ่ของฮอกวอตส์ และสุดท้าย หลังกองทัพดัมเบิลดอร์ถูกเปิดโปง และดัมเบิลดอร์หนีไป เธอก็ได้รับการแต่งตั้งเป็นอาจารย์ใหญ่ฮอกวอตส์อย่างไม่ชอบธรรม ห้องอาจารย์ใหญ่จึงปิดไม่ให้อัมบริดจ์ใช้
สุดท้าย เธอก็ถูกกำจัดออกจากฮอกวอตส์ไปโดยแผนลวงของเฮอร์ไมโอนี่ เกรนเจอร์ ที่ล่อลวงอัมบริดจ์เข้าไปในป่าต้องห้าม และอัมบริดจ์ตะโกนด่าเหล่าเซ็นทอร์ จึงถูกทำร้ายและในที่สุด เธอก็ถูกขับออกจากฮอกวอตส์
แต่ถึงกระนั้นอัมบริดจ์ก็ยังได้ทำงานต่อในกระทรวงเวทมนตร์ ในเล่มเจ็ดเธอได้เป็นประธานคณะกรรมาธิการลงทะเบียนผู้ที่เกิดจากมักเกิ้ล และผู้สอบสวนผู้ที่เกิดจากมักเกิ้ล ซึ่งเป็นศาลเตี้ยที่ได้ทำการจับกุมผู้ที่เกิดจากมักเกิ้ลและกล่าวหาว่าเป็นพวกขโมยเวทมนตร์จากผู้วิเศษ ซึ่งจะทำการสอบสวน ทรมาน และส่งไปขังในคุกอัซคาบันซึ่งทำให้มีผู้เสียชีวิตไปจำนวนมาก ต่อมาโดโรเรสได้จับกุมมันดังกัส เฟล็ทเชอร์ที่กำลังทำการค้าธุรกิจที่ผิดกฎหมายในตรอกไดแอนกอนและกำลังจะจับเข้าคุก เธอได้เกิดความสนใจไปที่สินค้าชิ้นหนึ่งเข้าคือ ล็อกเกต(ล็อกเก็ตสลิธีริน) เธอได้บอกมันดังกัสให้มอบล็อกเกตแก่ตนแลกกับปล่อยตัวซึ่งมันดังกัสยอมแต่โดยดี ล็อกเกตที่ได้จากมันดังกัสกลายเป็นของส่วนตัวจนกระทั่งแฮร์รี่ และพรรคพวกได้ทราบข่าวถึงล็อกเก็ตสลิธีรินว่าอยู่กับอัมบริดจ์ จึงตัดสินใจบุกเข้ากระทรวง และแย่งชิงล็อกเกตจากเธอได้สำเร็จ หลังจากสงครามผู้วิเศษครั้งที่สองจบลง เธอถูกจับกุมและพิจารณาคดีเกี่ยวกับที่เธอได้กระทำไว้กับผู้ที่เกิดจากมักเกิ้ลจำนวนมาก จึงถูกตัดสินลงโทษจำคุกที่อัซคาบันตลอดชีวิต
ในข้อมูลส่วนตัวว่า ผู้พิทักษ์ของเธอเป็นแมว
สงครามเขตหลัง
สงครามเขตหลัง หรือ บินกลางคืน เป็นภาพยนตร์ที่จัดสร้างโดยกองภาพยนตร์ทหารอากาศ กองทัพอากาศไทย เมื่อปี พ.ศ. 2486 โดยคำสั่งของจอมพล ป. พิบูลสงคราม เพื่อปลอบขวัญ และปลุกใจคนไทยให้รักชาติ ในระหว่างสงครามโลกครั้งที่ 2 ถ่ายทำด้วยฟิล์ม 35 ม.ม. ขาวดำ เสียงในฟิล์ม เป็นเรื่องเกี่ยวกับฝูงบินรบของไทยที่มีหน้าที่บินสกัดกั้นเครื่องบินทิ้งระเบิดของสัมพันธมิตร ที่มาทิ้งระเบิดกรุงเทพ และธนบุรี
การถ่ายทำภาพยนตร์เป็นไปอยางยากลำบาก เพราะขาดแคลนฟิล์ม กองภาพยนตร์ทหารอากาศต้องสั่งซื้อฟิล์มจากญี่ปุ่น และการทำถ่ายทำต้องหยุดชะงักลง เมื่อไม่มีฟิล์มจะใช้
ภาพยนตร์เรื่องนี้ไม่มีโอกาสได้ออกฉาย เนื่องจากฟิล์มต้นฉบับเสียหายไปทั้งหมดเมื่อโรงเก็บฟิล์มภาพยนตร์ ของกองภาพยนตร์ทหารอากาศ ทุ่งมหาเมฆ ถูกระเบิดไฟไหม้ก่อนสิ้นสุดสงครามไม่นาน พร้อมกับฟิล์มภาพยนตร์เรื่อง บ้านไร่นาเรา และพระเจ้าช้างเผือก
เม็ม
เม็ม ( บางครั้งสะกดเป็น Meem หรือ Mim) เป็นอักษรตัวที่ 13 ของอักษรตระกูลเซมิติกส่วนใหญ่ ได้แก่อักษรฟินิเชีย อักษรอราเมอิก อักษรฮีบรู מ‎ และอักษรอาหรับ ﻡ‎ สัทอักษรคือ: [m] อักษรฟินิเชียตัวนี้ไปเป็นอักษรกรีก Mu (Μ), อักษรอีทรัสคัน ̌, อักษรละติน M, และอักษรซีริลลิก М คาดว่ามีมมาจากอักษรไฮโรกลิฟของอียิปต์รูปน้ำ ที่ทำให้ง่ายขึ้นในอักษรฟินิเชีย และตั้งชื่อด้วยคำว่าน้ำ, mem (mayim ในภาษาฮีบรูสมัยใหม่และ, mye ในภาษาอาหรับ)
คาฟ
คาฟ () เป็นอักษรตัวที่ 11 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู כ‎ และอักษรอาหรับ (ก๊าฟ كَافْ) การออกเสียงในสัทอักษรเป็น อักษรฟินิเชียตัวนี้ไปเป็นอักษรกรีก (Κ), อักษรละติน K, และเป็นอักษรซีริลลิก (К) คาดว่าอักษรกาฟมาจากอักษรภาพรูปมือ (ทั้งในภาษาฮีบรูสมัยใหม่และภาษาอาหรับสมัยใหม่ kaph หมายถึงฝ่ามือ)
เด่นทักษิณ ศูนย์กีฬาน้อยใน
เด่นทักษิณ ศูนย์กีฬาน้อยใน เกิดเมื่อ 14 กันยายน พ.ศ. 2526 สถิติการชก 9 ครั้ง ชนะ 4 (น็อค 3) แพ้ 5
โดมินิคุส ซิมเมอร์มันน์
โดมินิคุส ซิมเมอร์มันน์(Dominikus Zimmermann) เกิดเมื่อวันที่ 30 มิถุนายน ค.ศ. 1685 เสียชีวิตวันที่ 16 พฤศจิกายน ค.ศ. 1766 ที่วัดวีส์ ประเทศเยอรมนี เป็นสถาปนิกและช่างปูนปั้นแบบแบบโรโคโคของประเทศเยอรมนี
โดมินิคุส ซิมเมอร์มันน์เกิดที่หมู่บ้านไกส์พ้อยน์ (Gaispoint) ใกล้เมืองเวสโซบรุน (Wessobrunn) เมื่อปี ค.ศ. 1685 เช่นเดียวกับพี่ชายชื่อโยฮันน์ แบพทิสท์ ซิมเมอร์มันน์ โดมินิคุสก็เป็นสถาปนิกและช่างปูนปั้น ทั้งพี่และน้องมาจากครอบครัวศิลปินและช่างทึ่ตามแบบโรโคโคเวสโซบรุน (Wessobrunn) เริ่มแรกโดมินิคุสเป็นช่างปูนปั้น ต่อมาก็ได้เป็นมาสเตอร์ช่างก่อสร้างและสถาปนิก โดมินิคุสอาศัยอยู่ที่เมืองแลนด์สเบิร์ก อัม เล็ค (Landsberg am Lech) และได้เป็นนายกเทศมนตรีของเมืองนี้ระหว่างปี ค.ศ. 1748 ถึงปี ค.ศ. 1753 โดมินิคุสเสียชีวิตใกล้ๆ วัดวีส์เมื่อปี ค.ศ. 1766
ฮิโรยูกิ เอโนกิ
ฮิโรยูกิ เอโนกิ (Hiroyuki Enoki) นักมวยสากลชาวญี่ปุ่น เกิดเมื่อ 14 กันยายน พ.ศ. 2522 ที่ เมืองอกิตะ ประเทศญี่ปุ่น สถิติการชก 32 ครั้ง ชนะ 28 (น็อค 20) เสมอ 2 แพ้ 2
ก้องสุรินทร์ ศิษย์เส่ย
ก้องสุรินทร์ ศิษย์เส่ย สถิติการชก 23 ครั้ง ชนะ 5 (น็อค 3) แพ้ 18
เพชรทองคำ ศิษย์ประกายฟ้า
เพชรทองคำ ศิษย์ประกายฟ้า หรือนายไกรสร สิงห์มะม้อ เกิดเมื่อ 23 ตุลาคม พ.ศ. 2531 สถิติการชก 134 ครั้ง ชนะ 110 เสมอ 3 แพ้ 21
โรงเรียนบึงมะลูวิทยา
โรงเรียนบึงมะลูวิทยา Bungmaluwittayaschool มีชื่อย่อว่า (บ.ล.ว.) 
โรงเรียนบึงมะลูวิทยา เป็นโรงเรียนมัธยมศึกษา ตั้งขึ้นตามประกาศกระทรวงศึกษาธิการ เมื่อวันที่ 11 ธันวาคม 2527 ในท้องที่ตำบลบึงมะลู 
อำเภอกันทรลักษ์ จังหวัดศรีสะเกษ อยู่ห่างจากอำเภอกันทรลักษ์ 12 กิโลเมตร แรกตั้ง นายทองจีน แตะต้อง กำนันตำบลบึงมะลู ร่วมกับ
นายขวัญชัย เวชกามา อาจารย์ใหญ่โรงเรียนบ้านบึงมะลู นายสุรวุฒิ แก้วมหาวงศ์ ศึกษาธิการ อำเภอกันทรลักษ์ นายสมรรถชัย นาคะผิว 
ผู้อำนวยการโรงเรียนกันทรลักษ์วิทยา ร่วมกันจัดที่ดินบริเวณป่าสงวนแห่งชาติ จำนวน 50 ไร่ เป็นสถานที่ตั้งโรงเรียน โรงเรียนเปิดทำการสอน
เมื่อวันที่ 16 พฤษภาคม 2528 แต่งตั้งโดยกรมสามัญศึกษา
เว็บโรงเรียนบึงมะลูวิทยา www.blwsc.ac.th
- ปญฺา นรานํ รตฺนํ (ปัญญาย่อมเป็นรัตนของนรชน)
- ตั้งใจศึกษา เชิดชูกีฬา รักษาวินัย 
- แกนกลางเป็นรูปใบพลู ซึ่งมาจากคำว่า “มะลู” เป็นภาษาถิ่น (ถาษาเขมร) แปลว่า “พลู” 
- สีเขียว หมายถึง ความร่มเย็น
- สีเหลือง หมายถึง ความรู้
โยฮันน์ แบพทิสท์ ซิมเมอร์มันน์
โยฮันน์ แบพทิสท์ ซิมเมอร์มันน์ () เกิดเมื่อวันที่ 3 มกราคม ค.ศ. 1680 ที่หมู่บ้านไกส์พ้อยน์ (Gaispoint) ใกล้เมืองเวสโซบรุน (Wessobrunn) เสียชีวิตวันที่ 2 มีนาคม ค.ศ. 1758 ที่มิวเชิน ประเทศเยอรมนี เป็นสถาปนิกและช่างปูนปั้นแบบแบบโรโคโคของประเทศเยอรมนี
เช่นเดียวกับน้องชายชื่อโดมินิคุส ซิมเมอร์มันน์ โยฮันน์ แบพทิสท์เป็นสถาปนิกและช่างปูนปั้น ทั้งพี่และน้องมาจากครอบครัวศิลปินและช่างทึ่ตามแบบโรโคโคเวสโซบรุน (Wessobrunn)
จำปาศักดิ์ (แก้ความกำกวม)
จำปาศักดิ์ อาจหมายถึง
จำปาศักดิ์ข้อมูลจำปาศักดิ์
จตุรมิตรสามัคคี ครั้งที่ 24
การแข่งขันฟุตบอลจตุรมิตรสามัคคี ครั้งที่ 24 โรงเรียนกรุงเทพคริสเตียนรับหน้าที่เป็นเจ้าภาพ ทำการแข่งขันในวันเสาร์ที่ 17 พฤศจิกายน ถึง วันเสาร์ที่ 24 พฤศจิกายน พ.ศ. 2550 ที่สนามศุภชลาศัย ภายในสนามกีฬาแห่งชาติ ซึ่ง โรงเรียนอัสสัมชัญ เป็นทีมชนะเลิศในการแข่งขันปีนี้
จตุรมิตรสามัคคี ครั้งที่ 23
การแข่งขันฟุตบอลจตุรมิตรสามัคคี ครั้งที่ 23 เป็นการแข่งฟุตบอลประเพณีระหว่างโรงเรียนชายล้วนในประเทศไทยจัดขึ้นเป็นครั้งที่ 23 โดยโรงเรียนอัสสัมชัญรับหน้าที่เป็นเจ้าภาพ จัดการแข่งขันในวันเสาร์ที่ 26 พฤศจิกายน ถึง วันเสาร์ที่ 3 ธันวาคม พ.ศ. 2548 ที่สนามศุภชลาศัย ภายในสนามกีฬาแห่งชาติ
อุทยานแห่งชาติภูเก้า-ภูพานคำ
อุทยานแห่งชาติภูเก้า-ภูพานคำ ตั้งอยู่ในท้องที่ของจังหวัดหนองบัวลำภู พื้นที่ตอนล่างของจังหวัดอุดรธานี และตอนบนของจังหวัดขอนแก่น
อุทยานแห่งชาติภูเก้า-ภูพานคำ เป็นอุทยานแห่งชาติลำดับที่ 50 ของประเทศไทย
อุทยานแห่งชาติภูเก้า-ภูพานคำ มีที่ทำการอุทยานฯ อยู่ที่ริมทะเลสาบเหนือเขื่อนอุบลรัตน์ เชิงเขาภูพานคำ เขตอำเภอโนนสัง เป็นพื้นที่ในบริเวณที่ราบสูงภาคตะวันออกเฉียงเหนือตอนบน ตั้งอยู่ในบริเวณตอนล่างของจังหวัดอุดรธานี และตอนบนของจังหวัดขอนแก่น สภาพธรณี เป็นภูเขาหินทรายซึ่งมีชั้นของของหินทรายอยู่ด้านบนระดับผิวดิน โดยมีชั้นของหินดินดาน หรือหินดินดานปนทรายเป็นฐานด้านล่าง มีดินประเภทดินลูกรังและดินร่วนปนทราย กระจัดกระจายอยู่ทั่วไป ประกอบไปด้วยพันธุ์ไม้ สัตว์ป่า ทิวทัศน์ที่สวยงามตามธรรมชาติ และสภาพป่าโดยทั่วไปเป็นป่าเต็งรัง มีเนื้อที่ประมาณ 322 ตารางกิโลเมตร หรือ 201,250 ไร่
ภูเก้า ประกอบด้วยภูเขา 9 ลูก คือ ภูฝาง ภูขุมปูน ภูหัน ภูเมย ภูค้อหม้อ ภูชั้น ภูเพราะ ภูลวก และภูวัด ภูทั้ง 9 ลูกนี้มี ความสลับซับซ้อนมาก มีสัณฐานคล้ายกะทะหงายโดยมีที่ราบอยู่ตอนกลาง พื้นที่เช่นนี้ทำให้สันนิษฐานได้ว่า พื้นที่ส่วนนี้น่าจะเป็นซากภูเขาไฟโบราณที่ดับสนิทไปแล้วหลายร้อยล้านปี หรือมิฉะนั้นก็เป็นการโก่งตัวของเปลือกโลกในบริเวณนี้ขึ้นมาเป็นขอบ เทือกเขา เทือกเขาภูเก้าเป็นเทือกเขาสองชั้น ชั้นนอกเป็นภูเขาสูงและมีความลาดชัน มาก ไหล่เขาด้านในมีความลาดชันไม่มากนัก พื้นที่ส่วนใหญ่มีลักษณะ สูงๆ ต่ำ ๆ บางแห่งเป็นที่ราบ
ภูพานคำ เป็นแนวทิวเขายาวในเทือกเขาภูพาน เรียงตัวตามแนวทิศตะวันออกเฉียงเหนือ - ตะวันตกเฉียงใต้ บริเวณทิศตะวันตกเฉียงใต้ของเทือกเขาเป็นแอ่งที่ราบต่ำลุ่มน้ำพอง ซึ่งเป็นหุบเขาขนาดใหญ่ เมื่อมีการสร้างเขื่อนอุบลรัตน์ พื้นที่ดังกล่าวนี้กลายเป็นทะเลสาบ ซึ่งเป็นพื้นที่อุทยานแห่งชาติ มีเนื้อที่ประมาณครึ่งหนึ่งของส่วนภูพานคำ สภาพป่าเป็นป่าเต็งรังและป่าเบญจพรรณซึ่งขึ้นอยู่ในพื้นดินปนหิน
ฤดูกาลของอุทยานแห่งชาติภูเก้า-ภูพานคำ แบ่งออกเป็น 3 ฤดู คือ
ฤดูร้อน ระหว่างเดือนมีนาคม - เดือนพฤษภาคม อุณหภูมิเฉลี่ยจะร้อนจัดในเดือนเมษายน
ฤดูฝน ระหว่างเดือนมิถุนายน - เดือนตุลาคม ปริมาณน้ำฝนจะตกมากที่สุดในเดือนกันยายน
ฤดูหนาว ระหว่างเดือนพฤศจิกายน - เดือนกุมภาพันธ์ อุณหภูมิเฉลี่ยต่ำสุดในเดือนมกราคม ซึ่งได้รับอิธิพลจากร่องความกดอากาศสูงทางตอนใต้ของประเทศจีน
โมนีคา ฟอน ฮับส์บูร์ก
อาร์คดัชเชสโมนิก้าแห่งออสเตรีย (พระนามเต็ม: โมนิก้า มาเรีย โรเบิร์ตต้า แอนโตเนีย ราฟาเอลล่า; Monika Maria Roberta Antonia Raphaela von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 2 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 13 กันยายน พ.ศ. 2497 ณ เมืองเวิร์ซบูร์ก บาวาเรีย ประเทศเยอรมนีพระองค์เป็นพระภัคินีฝาแฝดกับอาร์คดัชเชสไมเคิลล่าอีกด้วย
พระองค์ทรงอภิเษกสมรสกับท่านหลุยส์ คาซาโนว่า-คาร์เดนาส ยี บารัน, ดยุคแห่งซานต้าแองเจโล ซึ่งเป็นบุตรของท่านบาลธาซ่าร์ เดอ คาซาโนว่า-คาร์เดนาส ยี เดอ เฟอร์เร่อ และ ท่านเชมาเรีย เดอ ลอส โดโลเรส บารัน ยี โอโซรีโอ้ เดอ มอสโกโซ่ เมื่อวันที่ 21 มิถุนายนพ.ศ. 2523 ทั้งสองพระองค์มีพระโอรสทั้งหมด 4 พระองค์ ดังนี้
สายอีสต์ลอนดอน
สายอีสต์ลอนดอน () ในอดีตเคยเป็นสายหนึ่งใน 12 สายของรถไฟใต้ดินลอนดอน ซึ่งมีสีส้มในแผนที่ มันวิ่งผ่านจากเหนือจรดใต้ผ่านอีสต์เอนด์ และ บริเวณด็อคแลนด์ส ทั้งหมดใน เขต 2 แต่แล้วก็ปิดให้บริการลงในวันที่ 22 ธันวาคม พ.ศ. 2550 สำหรับงานก่อสร้างและรถเมล์ให้บริการแทนชั่วคราว
สายอีสต์ลอนดอนกำลังถูกขยายและเปลี่ยนแปลงสำหรับการใช้งานในฐานะ อีสต์ลอนดอนเรลเวย์ () และจากปี พ.ศ. 2553 จะเป็นส่วนหนึ่งของเครือข่ายรถไฟเหนือดินลอนดอนขององค์การคมนาคมสำหรับลอนดอน ) สายนี้จะเปลี่ยนจากสายสั้น ๆ เป็นเส้นทางสำคัญในการคมนาคม เนื่องจากสายจะถูกเปลี่ยนเป็นรถไฟที่เชื่อมต่อชานเมืองลอนดอน
สายวิกตอเรีย
สายวิกตอเรีย ในรถไฟใต้ดินลอนดอน วิ่งจากทิศใต้ ไปยังทิศตะวันออกเฉียงเหนือ สีประจำเส้นทางคือสีฟ้า โดยเริ่มการก่อสร้างประมาณปี ค.ศ. 1960 มีผู้โดยสารใช้บริการมากกว่า 200 ล้านคน
มีชาเอลา ฟอน ฮับส์บูร์ก
อาร์คดัชเชสไมเคิลล่าแห่งออสเตรีย (พระนามเต็ม: ไมเคิลล่า มาเรีย เมเดอลีน คีเลียน่า; Michaela Maria Madeleine Kiliana von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 3 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 13 กันยายน พ.ศ. 2497 พระองค์เป็นพระขนิษฐาฝาแฝดกับอาร์คดัชเชสโมนิก้าอีกด้วย
เมื่อวัยเด็กของพระองค์ พระองค์ได้ย้ายไปอยู่ที่นิวยอร์ก สหรัฐอเมริกา ท่ามกลางการต่อต้านจากญาติพี่น้อง พระองค์ทำงานอยู่ในโลกของแฟชั่น ซึ่งต่อมา พระองค์ทรงตั้งร้านจิลเวอรรี่เครื่องเพชรของพระองค์เอง ต่อมา พระองค์ทรงเป็นนักประวัติศาสตร์ชื่อดัง ทรงเป็นนักประวัติศาสตร์ที่เป็นเจ้าหญิงพระองค์แรกในประวัติศาสตร์ออสเตรีย-ฮังการี
พระองค์ทรงเคยประทานสัมภาษณ์ว่า พระองค์ไม่เคยรู้สึกสะดวกสบายเลยเมื่ออยู่กับพระอัยกีของพระองค์ สมเด็จพระจักรพรรดินีซีต้า ทั้งที่พระองค์ทรงทำทุกอย่างเพื่อที่จะได้ใกล้ชิดพระองค์...
พระองค์ทรงอภิเษกสมรสกับ อีริค อัลบ้า เตรัน แดนติน เมื่อวันที่ 14 มกราคม พ.ศ. 2527 ณ เมืองแอนตัน ประเทศปานามา แต่ทั้งสองทรงหย่าเมื่อปี พ.ศ. 2537 หลังจากหย่าแล้ว พระองค์ก็ทรงอภิเษกสมรสอีกครั้งกับ ท่านเค้านท์ฮิวเบอร์ตัสแห่งคาเกเน็ก ซึ่งเป็นพระโอรสในท่านเค้านท์ฟรานซ์ โจเซฟแห่งคาเกเน็ก เจ้าหญิงเอลิซาเบธแห่งบาวาเรีย เมื่อวันที่ 22 ตุลาคม พ.ศ. 2537
พระองค์มีพระโอรสและพระธิดารวมทั้งหมด 3 พระองค์ ซึ่งประสูติแต่อีริค เตรัน แดนติน
สายพิคคาดิลลี่
สายพิคคาดิลลี่ ในรถไฟใต้ดินลอนดอน สีประจำเส้นทางคือสีน้ำเงิน มีผู้โดยสารมากเป็นอันดับที่ 4 ในระบบ คือ 210,000,000 คนต่อปี วิ่งทิศเหนือไปตะวันตก มีจำนวน 53 สถานี โดยมี 25 สถานีอยู่ใต้ดิน ยาวเป็นอันดับที่ 2 ในระบบรองจาก สายเซ็นทรัล มีจำนวนสถานีมากที่สุดเป็นอันดับที่ 2 รองจาก สายดิสทริกต์ โดยสายนี้สามารถเชื่อมต่อกับท่าอากาศยานลอนดอนฮีทโธรว์ได้
สายเมโทรโพลิตัน
สายเมโทรโพลิตัน ในรถไฟใต้ดินลอนดอน เป็นเส้นทางสำคัญที่ผ่านย่านการเงิน สีประจำเส้นทางคือสีม่วง มีจำนวน 34 สถานีในระยะทาง โดยมีบางส่วนเชื่อมกับสายเซอร์เคิล สายแฮมเมอร์สมิธและซิตี และสายพิคคาดิลลี่ มีผู้โดยสารประมาณ 67 ล้านคนในปี 2011/12.
สายแฮมเมอร์สมิธและซิตี
สายแฮมเมอร์สมิธและซิตี ในรถไฟใต้ดินลอนดอน วิ่งระหว่างแฮมเมอร์สมิธและบากกิ้ง มีชมพูเข้มเป็นสีประจำเส้นทาง มีจำนวนสถานี 29 สถานีในระยะทาง เป็นเส้นทางที่ผ่านย่านการเงินที่สำคัญ โดยมีบางส่วนเชื่อมกับสายดิสทริกต์ สายเซอร์เคิล และสายเมโทรโพลิตัน ผู้โดยสาร 114 ล้านคนต่อปี